CELEX: 31986R1302
Language: el
Date: 1986-04-30 00:00:00
Title: Κανονισμός (ΕΟΚ) αριθ. 1302/86 της Επιτροπής της 30ής Απριλίου 1986 που τροποποιεί τον κανονισμό (ΕΟΚ) αριθ. 1022/86 σχετικά με τα μεταβατικά μέτρα όσον αφορά την εφαρμογή ορισμένων νομισματικών εξισωτικών ποσών

Avis juridique important

|

31986R1302

Κανονισμός (ΕΟΚ) αριθ. 1302/86 της Επιτροπής της 30ής Απριλίου 1986 που τροποποιεί τον κανονισμό (ΕΟΚ) αριθ. 1022/86 σχετικά με τα μεταβατικά μέτρα όσον αφορά την εφαρμογή ορισμένων νομισματικών εξισωτικών ποσών  

Επίσημη Εφημερίδα αριθ. L 114 της 01/05/1986 σ. 0082 - 0082

***** ΚΑΝΟΝΙΣΜΟΣ (ΕΟΚ) αριθ. 1302/86 ΤΗΣ ΕΠΙΤΡΟΠΗΣ  της 30ής Απριλίου 1986  που τροποποιεί τον κανονισμό (ΕΟΚ) αριθ. 1022/86 σχετικά με τα μεταβατικά μέτρα όσον αφορά την εφαρμογή ορισμένων νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1245/86 του Συμβουλίου της 28ης Απριλίου 1986 που αναστέλλει την εφαρμογή τμήματος των νομισματικών εξισωτικών ποσών που εφαρμόζονται στους τομείς του χοιρινού κρέατος και των αυγών και πουλερικών (1), και ιδίως το άρθρο 1,  τον κανονισμό (ΕΟΚ) αριθ. 3156/85 της Επιτροπής της 11ης Νοεμβρίου 1985 σχετικά με ορισμένα μεταβατικά μέτρα όσον αφορά την εφαρμογή ορισμένων νομισματικών εξισωτικών ποσών στις ανταλλαγές με ορισμένα κράτη μέλη (2), και ιδίως το άρθρο 11,  Εκτιμώντας:  ότι ο κανονισμός (ΕΟΚ) αριθ. 1022/86 της Επιτροπής (3) προβλέπει μεταβατικά μέτρα όσον αφορά την εφαρμογή ορισμένων νομισματικών εξισωτικών ποσών προκειμένου να αποφευχθούν εκτροπές του εμπορίου επ' ευκαιρία της αλλαγής του αγρονομισματικού καθεστώτος·  ότι ο κανονισμός (ΕΟΚ) αριθ. 1245/86 ανέστειλε, μέχρι την 1η Ιουνίου, την εφαρμογή των νομισματικών εξισωτικών ποσών στον τομέα του χοιρείου κρέατος και των αυγών και πουλερικών, ιδίως στη Γαλλία· ότι, κατά συνέπεια, ο κίνδυνος που προέρχεται από τον κανονισμό (ΕΟΚ) αριθ. 1022/86 θα εκλείψει την 1η Μαΐου 1986 για τα εν λόγω προϊόντα· ότι τα ειδικά μεταβατικά μέτρα που προβλέπονται για τις 8 Απριλίου 1986 για τα προϊόντα αυτά δεν είναι πλέον αναγκαία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι στήλες «Τομέας του χοιρείου κρέατος» και «Τομέας των αυγών και του κρέατος πουλερικών» διαγράφονται στο παράρτημα Ι του κανονισμού (ΕΟΚ) αριθ. 1022/86.  2. Οι διατάξεις της παραγράφου 1 εφαρμόζονται στα προϊόντα που καλύπτονται από τις εν λόγω στήλες για τα οποία η δήλωση εισαγωγής έγινε αποδεκτή στη Γαλλία από την 1η Μαΐου 1986.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 113 της 30. 4. 1986, σ. 8.  (2) ΕΕ αριθ. L 310 της 21. 11. 1985, σ. 27.  (3) ΕΕ αριθ. L 94 της 9. 4. 1986, σ. 37.